ବଙ୍ଗୋମୁଣ୍ଡା :(ଅଭିମନ୍ୟୁ ବହିଦାର) ବଲାଙ୍ଗୀର ଜିଲ୍ଲା ବଙ୍ଗୋମୁଣ୍ଡା ବ୍ଲକର ବିଭିନ୍ନ ଗାଁ ମାନଙ୍କର ଲାଗି ରହିଥିବା ବିଭିନ୍ନ ପ୍ରମୁଖ ସମସ୍ୟା କୁ ନେଇ ବଙ୍ଗୋମୁଣ୍ଡା ଗରିବ ସେନା ସଭାପତି ଦିନେଶ ତାଣ୍ଡି ଙ୍କ ନେତୃତ୍ୱରେ ଅନେକ ଗରିବ ସାମିଲ ହୋଇ ବି ଆର,ସି, କାର୍ଯ୍ୟଳୟ ଠାରୁ ଏକ ଶୋଭାଯାତ୍ରାରେ ବାହାରି ବ୍ଲକ କାର୍ଯ୍ୟଳୟ ଠାରେ ପହଞ୍ଚି ଥିଲେ। ମୁଖ୍ୟ ସମସ୍ୟା ଗୁଡ଼ିକୁ ପ୍ରଶାସନ ପୁରଣ କରିବା ପାଇଁ ନାରାବାଜି କରିଥିଲେ। ଲୋକେ ବର୍ଷ ବର୍ଷ ମନରେଗା ଯୋଜନାରେ କାମକରି ସଠିକି ସମୟରେ ପରିଶ୍ରମିକ ଟଙ୍କା ପାଉ ନ ଥିବା ଅଭିଯୋଗ କରିଥିଲେ।
ରାସନକାର୍ଡ ରୁ ବଞ୍ଚିତ ପରିବାର ମାନଙ୍କୁ ନୂତନ ରାସନକାର୍ଡ ରେ ଅନ୍ତର୍ଭୁକ୍ତ କରାଯାଉ। ବିଭିନ୍ନ ଗାଁରେ ଲାଗି ରହିଥିବା ପାନୀୟ ଜଳ ସମସ୍ୟା ର ତୁରନ୍ତ ସମାଧାନ କରାଯିବା ଭିଲ ଅନେକ ସମସ୍ୟା ଉପରେ ଲିଖିତ ଏକ ଦାବିପତ୍ର ଏବିଡ଼ିଓ ଜ୍ୟୋତିପ୍ରକାଶ ମିଶ୍ରଙ୍କୁ ଉକ୍ତ ସେନା ପକ୍ଷରୁ ପ୍ରଦାନ କାରାଯାଇଥିଲା। ତେବେ ଦରଖାସ୍ତ ରେ ଲିଖିତ ବିଷୟ ବସ୍ତୁ ପନ୍ଦର ଦିନ ମଧ୍ୟରର ପୂରଣ ନ ହେଲେ ଗରିବସେନା ପକ୍ଷରୁ ବ୍ଲକ କାର୍ଯ୍ୟଳୟ ସମ୍ମୁଖରେ ବିକ୍ଷୋଭ ପ୍ରତିବାଦ ଧାରଣା କରାଯିବ ବୋଲି ଉପରୋକ୍ତ ସଂଗଠନ ସଭାପତି ତଥା ଉପସ୍ଥିତ ଜନସାଧାରଣ ଚେତାବନି ଦେଇଥିବା ଜଣାପଡ଼ିଛି।
